אמיליה פרז (סרט, 2024)

אמיליה פרז (בספרדית: Emilia Pérez) הוא סרט קומדיית פשע מוזיקלית צרפתי בשפה הספרדית משנת 2024, אותו כתב וביים ז'אק אודיאר. בסרט מככבים זואי סלדנה, קרלה סופיה גסקון, סלינה גומז, אדריאנה פאס, מארק איווניר ואדגר רמירס. הסרט הוקרן לראשונה ב-18 במאי 2024 בפסטיבל קאן ה-77 בו נבחר להתחרות על פרס דקל הזהב, וזכה בפרס חבר השופטים ובפרס השחקנית הטובה ביותר שבו זכה האנסמבל הנשי. הסרט נבחר להתמודד מטעם צרפת על פרס האוסקר לסרט הבינלאומי הטוב ביותר בטקס פרסי האוסקר ה-97. על עורכת הדין ריטה מוטלת המשימה לסייע למנהיג קרטל מקסיקני שנמלט על מנת לעבור ניתוח לשינוי מין. זואי סלנדה – ריטה מורו קסטרו קרלה סופיה גסקון – אמיליה פרז / חואן "מניטאס" דל מונטה סלינה גומז – ג'סי דל מונטה אדריאנה פאס - אפיפניה מארק איווניר - ד"ר וסרמן אדגר רמירז - גוסטבו ברון ג'יימס ג'רארד - סיימון את ההשראה לדמות הראשית קיבל אודיאר מפרק אחד מתוך מספרו של הסופר הצרפתי בוריס רזון "Écoute". זאת הפעם הראשונה בה כתב אודיאר את התסריט לבדו, כשתומס בידגיין, שותפו הקבוע לכתיבה, שימש כמשתף פעולה יצירתי. צילומי הסרט היו אמורים להתחיל בסתיו 2022, אך נדחו בשישה חודשים עקב התנגשויות עם לוח הזמנים של חלק מהשחקנים. במקור הצילומים היו אמורים להתקיים במקסיקו, אך הועברו לסטודיו ליד פריז בהתאם לרצונו של אודיאר, שהסביר שצילומים בסטודיו יאפשרו לו חופש יצירתי רב יותר ביצירת כוריאוגרפיה. צילומי הסרט החלו במאי 2023 והסתיימו ב-5 ביולי. אמיליה פרז נבחר להתחרות על פרס דקל הזהב בפסטיבל קאן 2024, בו הוקרן בבכורה עולמית ב-18 במאי 2024. הסרט זכה בפסטיבל עם סיומו לתשואות סוערות שנמשכו דקות ארוכות. זמן קצר לאחר הקרנת הבכורה זכתה נטפליקס בזכויות ההפצה של הסרט בצפון אמריקה ובריטניה תמורת 8 מיליון דולר. בצרפת הסרט עלה לאקרנים ב-21 באוגוסט 2024. בארצות הברית וקנדה הסרט עתיד לעלות בהפצה מוגבלת ב-1 בנובמבר, לפני שיעלה בנטליפקס ב-13 בנובמבר. בנוסף הוקרן הסרט בפסטיבל טורונטו ב-9 בספטמבר 2024, ועתיד להיות מוקרן גם בפסטיבל הסרטים בבוסאן ב-29 באוקטובר. ב-18 ביוני 2024 עלה הטריילר הראשון לסרט, ב-30 בספטמבר 2024, חשפה נטפליקס את הטריילר שלה. באתר Rotten Tomatoes הסרט קיבל 89 אחוזי טריות, המבוססים על 53 ביקורות. באתר Metacritic עומד על ציון ממוצע משוקלל של 71, המבוסס על 20 מבקרים. מדיה וקבצים בנושא אמיליה פרז בוויקישיתוף "אמיליה פרז", במסד הנתונים הקולנועיים IMDb (באנגלית) "אמיליה פרז", באתר Rotten Tomatoes (באנגלית) "אמיליה פרז", באתר Metacritic (באנגלית) "אמיליה פרז", במסד הנתונים הקולנועיים KinoPoisk (ברוסית) Elsa Keslassy, ‘Emilia Perez’ to Represent France in Oscars International Feature Race, Variety, ‏2024-09-18 (באנגלית אמריקאית) Jacques Audiard’s Musical ‘Emilia Perez’ Starring Selena Gomez and Zoe Saldana, Begins Filming Summer 2023, World of Reel, ‏2019-08-19 (באנגלית אמריקאית) Elsa Keslassy, Jacques Audiard Details His Selena Gomez-Starring Musical ‘Emilia Perez’ (EXCLUSIVE), Variety, ‏2023-01-23 (באנגלית אמריקאית) Manori Ravindran,Patrick Frater,Elsa Keslassy, Actors Strike: Global Biz Braces for Impact as ‘Gladiator 2,’ ‘Mortal Kombat 2’ Prepare to Stop Filming, Variety, ‏2023-07-13 (באנגלית אמריקאית) Ramin Setoodeh,Angelique Jackson, Selena Gomez Weeps as ‘Emilia Pérez’ Earns Biggest Cannes Standing Ovation So Far at 9 Minutes, Variety, ‏2024-05-18 (באנגלית אמריקאית) Owen Gleiberman, Would ‘Hit Man’ Be a Hit in Theaters? Netflix Doesn’t Want You to Know, Variety, ‏2024-06-02 (באנגלית אמריקאית) Matt Grobar, ‘Emilia Perez’ Teaser: Attorney Zoe Saldaña Dances Into Business With Trans Cartel Boss In Jacques Audiard’s Netflix Cannes Prize-Winner, Deadline, ‏2024-08-26 (באנגלית אמריקאית) Josh Sharpe, Video: Watch Trailer for Movie Musical EMILIA PEREZ Starring Selena Gomez, BroadwayWorld.com (באנגלית) Andrés Buenahora, ‘Emilia Perez’ Trailer: Selena Gomez and Zoe Saldaña Star in a Cannes-Winning Musical That’s Now Netflix’s Big Oscar Contender, Variety, ‏2024-09-30 (באנגלית אמריקאית)